Mir sind dänn liecht gschtresst dur Pattaya zum wat gfahre und siehe da, irgendwie händ all uf mich gwartet… Ich han dänn grad es portrait vom papi id hand truckt übercho, und dänn isch es prozession losgange: Zerscht e musig (trummle, trompete und so, hüül-winsel), dänn en mönch mit de wiisse schnur, dänn öpper mit emene räucherstäbli, dänn es lämpli,  dänn ich mit em bild, dänn de wage mit em papi druf und dänn di ganz truurgmeind. Und so simmer 3 (glaubs) mal um es gebäude mit em ofe zoge. Dänn isch de sarg die ca. 10 stägetritt uetreit worde und namal uufbahret worde. Und dänn sind all blueme etc vom alte ort an neue züglet worde. Und dänn händ mir platz gnah im wat.